[en] Since 2000 a huge legislative development of advance directives has taken place in Spain. However, its real implantation has not been so high. Research carried out in our country has shown that patients and professionals are interested both in advance directives and advance care planning, as well as their ignorance and unawareness about the ethical and legal framework. Nevertheless, important matters as which professional profile and who is willing to lead the project start-up needs further clarification. Some national and international experiences recognise the relevant role of nursing professionals in advance care planning. Even so, there are legislative, educational and institutional barriers that must be cleared up in order to prepare the ground for promoting their intervention. This doctoral research analyses the process of advance care planning from the point of view of a nurse. Based on the most relevant conceptual, ethical and legislative approaches to the nursing profession, it explores the connection between the process of advance care planning and the comprehensive conception of care and the organizational and methodological features that define the nursing profession. Nursing care process and the so-called "Nurse-case managing" fuel the couple "advance care planning-nursing". Galician nurses present a medium knowledge and a positive attitude towards advance care planning and advance directives documents, and consider that nurses play a significant role in this process. However, there is still much more to do in order to improve the knowledge and the development of advance care planning.

[gl] A partir do ano 2000 produciuse en España un gran desenvolvemento lexislativo das instrucións previas. En cambio, a súa implantación real non foi elevada. As investigacións realizadas no noso país mostran o decidido interese de pacientes e profesionais polas instrucións previas e os procesos de planificación anticipada das decisións, así como o seu descoñecemento sobre o marco ético e xurídico que os sustentan. Con todo, unha cuestión importante sen aclarar é o perfil do profesional que está disposto e debe liderar a súa posta en marcha. Existen experiencias nacionais e internacionais que recoñecen o papel relevante dos profesionais de enfermaría no proceso de planificación anticipada das decisións. Porén, existen barreiras lexislativas, formativas e institucionais que deben ser removidas co fin de achandar o terreo para propiciar a súa intervención. A presente tese de doutoramento analiza o proceso de planificación anticipada das decisións dende a óptica da Enfermaría. Partindo dunha aproximación aos aspectos conceptuais, éticos e lexislativos máis relevantes da enfermaría como profesión, explora se o devandito proceso de planificación anticipada conecta coa concepción integral dos coidados, a metodoloxía e os elementos organizativos e definitorios da profesión. Ao respecto, o proceso de atención de enfermaría e a figura da enfermeira "xestora de casos" sitúanse como elementos facilitadores no binomio "proceso de planificación anticipada das decisións-enfermaría. No contexto da enfermaría galega os profesionais presentan un coñecemento medio e unha actitude favorable cara os documentos de instrucións previas e o proceso de planificación anticipada das decisións, considerando relevante o papel da enfermeira no devandito proceso. Porén, queda camiño por percorrer para mellorar o coñecemento e o desenvolvemento da planificación anticipada das decisións.